14. Jaan /Kirna möldri Tõnu poeg Jaan, Lutu Jaan, Tõnu Jaan, Jain, Kirna Müller Tönno s. S. Jaen, Möllri Tönno Poeg Jaan, Lutto Jaen, Tönno Jaen/, isa Tõnu - vt. nr. 20, ema Anu - vt. nr. 21, sündis enne 10.01.1714 Kirna mõisapiirkonnas Hageri kihelkonnas. Ristiti 10.01.1714, vaderid: meie köster, Lutu Mihkel, Allika Jaani naine Anu Ruila mõisapiirkonnast, kiriku kõrtsinaine Annika. Leeritati Hageris 22.11.1729. Isa oli Kirna mõisa mölder. Pärast abiellumist elas nähtavasti Lutu talus, mis kuulus Kirna mõisale, kuid asus teiselpool Pärnu maanteed Kohatu mõisast lõunas teiselpool Vasalemma jõge. 1739. a. adramaarevisjonis on ta kirjas Lutu talu peremehena. 1744. a. on ta aga juba taluperemees Tõnu Jaan Kohatu mõisapiirkonnas. Umbes sedaaegu kadus Lutu nimetus nii adramaarevisjonidest kui ka kirikuraamatutest. Ei ole päris täpselt võimalik teada saada, kas Tõnu Jaani talu ja varasem Lutu talu oli üks ja seesama koht. Jaan suri ajavahemikus 1782 kuni 1795.